Ordonanța președintelui Tribunalului din 4 mai 2020 – Csordas și alții/Comisia
(Cauza T-146/20 R)
„Procedură de măsuri provizorii – Funcție publică – Alegeri ale secțiunii locale din Luxemburg a comitetului pentru personal al Comisiei – Regularitate – Obligația de control a instituției – Cerere de măsuri provizorii – Lipsa fumus boni juris”
1.      Procedură de măsuri provizorii – Suspendarea executării – Măsuri provizorii – Condiții de dispunere – Fumus boni iuris – Urgență – Prejudiciu grav și ireparabil – Caracter cumulativ – Ordine de examinare și mod de verificare – Putere de apreciere a judecătorului delegat cu luarea măsurilor provizorii – Evaluare comparativă a tuturor intereselor în cauză
[Art. 256 alin. (1), art. 278 și 279 TFUE; Regulamentul de procedură al Tribunalului, art. 156 alin. (3)]
(a se vedea punctele 17-20 și 26)
2.      Funcționari – Reprezentare – Comitetul pentru personal – Alegeri – Regularitate – Obligația instituțiilor de a asigura regularitatea operațiunilor electorale – Conținut
[Statutul funcționarilor, art. 9 alin. (2), art. 90 și 91]
(a se vedea punctele 24 și 25)
3.      Funcționari – Reprezentare – Comitetul pentru personal – Alegeri – Regim aplicabil comitetului central și secțiunilor locale ale comitetului pentru personal al Comisiei – Informații care trebuie aduse la cunoștința alegătorilor – Afiliere sau susținere a unui candidat de către o organizație sindicală sau profesională – Element opțional și secundar
[Statutul funcționarilor, art. 9 alin. (2)]
(a se vedea punctele 36-38)
Obiectul
Cerere întemeiată pe articolul 270 TFUE și pe articolul 91 alineatul (4) din Statutul funcționarilor Uniunii Europene prin care se urmărește, cu titlu principal, pe de o parte, obținerea suspendării executării, în primul rând, a Notei din 26 noiembrie 2019 a biroului de vot de proclamare a rezultatelor alegerilor secțiunii locale din Luxemburg a comitetului pentru personal al Comisiei, în al doilea rând, a Deciziei din 28 noiembrie 2019 a Comisiei privind calcularea reprezentativității organizațiilor sindicale sau profesionale reprezentative în cadrul său, în al treilea rând, a mandatului secțiunii locale din Luxemburg a comitetului pentru personal al Comisiei rezultată în urma alegerilor din noiembrie 2019, în al patrulea rând, a desemnării de către secția locală din Luxemburg a comitetului pentru personal al Comisiei a delegaților săi în comitetul central pentru personal al Comisiei, în al cincilea rând, a oricărei decizii referitoare la alocarea resurselor suplimentare reprezentanților personalului Comisiei și, pe de altă parte, obligarea Comisiei să mențină în funcție comitetul pentru personal care își încheie mandatul până la data pronunțării hotărârii în cauza principală, limitând în același timp respectivul mandat la cauzele curente și, cu titlu subsidiar, obligarea, pe de o parte, a Comisiei să limiteze la cauzele curente mandatul secțiunii locale din Luxemburg a comitetului pentru personal al Comisiei rezultată în urma alegerilor din noiembrie 2019 și, pe de altă parte, a acestei secțiuni locale să desemneze în cadrul comitetului central pentru personal al Comisiei reprezentanți propuși de Union syndicale Luxembourg.
Dispozitivul
1)
Respinge cererea de măsuri provizorii.
2)
Cererea privind cheltuielile de judecată se soluționează odată cu fondul.